CELEX: 62014CB0159
Language: da
Date: 2015-07-15 00:00:00
Title: Sag C-159/14: Domstolens kendelse (Tiende Afdeling) af 15. juli 2015 — »Koela-N« EOOD mod Direktor na Direktsia »Obzhalvane i danachno-osiguritelna praktika« Varna pri Tsentralno upravlenie na Natsionalnata agentsia za prihodite (anmodning om præjudiciel afgørelse fra Administrativen sad — Varna — Bulgarien) (Præjudiciel forelæggelse — artikel 99 i Domstolens procesreglement — beskatning — moms — direktiv 2006/112/EF — princip om afgiftens neutralitet — fradrag for indgående moms — begrebet »levering af varer« — betingelse om, at der foreligger en levering af varer — transportørens overførsel af varer direkte fra leverandøren til tredjemand — manglende bevis for den direkte leverandørs faktiske besiddelse af varerne — leverandørernes manglende samarbejde med skatte- og afgiftsmyndighederne — manglende omladning af varerne — forhold, der begrunder en mistanke om skattesvig)

28.9.2015   
            
            
               DA
            
            
               Den Europæiske Unions Tidende
            
            
               C 320/7
            
         Domstolens kendelse (Tiende Afdeling) af 15. juli 2015 — »Koela-N« EOOD mod Direktor na Direktsia »Obzhalvane i danachno-osiguritelna praktika« Varna pri Tsentralno upravlenie na Natsionalnata agentsia za prihodite (anmodning om præjudiciel afgørelse fra Administrativen sad — Varna — Bulgarien)
   (Sag C-159/14) (1)
   
   ((Præjudiciel forelæggelse - artikel 99 i Domstolens procesreglement - beskatning - moms - direktiv 2006/112/EF - princip om afgiftens neutralitet - fradrag for indgående moms - begrebet »levering af varer« - betingelse om, at der foreligger en levering af varer - transportørens overførsel af varer direkte fra leverandøren til tredjemand - manglende bevis for den direkte leverandørs faktiske besiddelse af varerne - leverandørernes manglende samarbejde med skatte- og afgiftsmyndighederne - manglende omladning af varerne - forhold, der begrunder en mistanke om skattesvig))
   (2015/C 320/09)
   Processprog: bulgarsk
   
      Den forelæggende ret
   
   Administrativen sad — Varna
   
      Parter i hovedsagen
   
   
      Sagsøger:»Koela-N« EOOD
   
      Sagsøgt: Direktor na Direktsia »Obzhalvane i danachno-osiguritelna praktika« Varna pri Tsentralno upravlenie na Natsionalnata agentsia za prihodite
   
      Konklusion
   
   
               1)
            
            
               Artikel 14, stk. 1, i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at bestemmelsen er til hinder for, at en medlemsstats skatte- og afgiftsmyndigheder anser en levering af varer for ikke at være foretaget, hvilket bevirker, at erhververen forhindres i at fradrage den merværdiafgift, der er blevet betalt i forbindelse med denne erhvervelse, fordi den pågældende ikke har modtaget den vare, som vedkommende har købt, men har sendt den direkte til en tredjemand, som den pågældende erhverver, har videresolgt den til, eller fordi denne erhververs direkte leverandør ikke har modtaget den vare, som den pågældende har købt, men har sendt den direkte videre til denne.
            
         
               2)
            
            
               De omstændigheder, at en afgiftspligtig persons tidligere leverandører i forretningskæden har undladt at samarbejde med skatte- og afgiftsmyndighederne, og at de omhandlede varer ikke er blevet omladet, udgør ikke i sig selv objektive indicier, der er tilstrækkelige til at fastslå, at denne afgiftspligtige person vidste eller burde have vidst, at den transaktion, der er blevet påberåbt til støtte for den pågældendes ret til fradrag for merværdiafgift, var et led i en afgiftsunddragelse. Disse to omstændigheder er ikke desto mindre objektive indicier, som kan tages i betragtning i forbindelse med en samlet vurdering af alle forhold og faktiske omstændigheder med henblik på at fastslå, om den nævnte afgiftspligtige person vidste eller burde have vidst, at den transaktion, der er blevet påberåbt til støtte for den pågældendes ret til fradrag, var et led i en afgiftsunddragelse.
            
         
      (1)  EUT C 175 af 10.6.2014.